|  |  |  |  |  |  |
| --- | --- | --- | --- | --- | --- |
| cali | | |  |  | |
| Σχολική Διαμεσολάβηση: Πρόληψη και Επίλυση της Ενδοσχολικής Βίας/ Κέντρο Έρευνας και Δράσης για την Ειρήνη (ΚΕΔΕ) | | |  | Θεματική: Κοινωνική Συναίσθηση και Ευθύνη  Υποθεματική: Αλληλοσεβασμός και διαφορετικότητα, Ανθρώπινα Δικαιώματα  Απευθύνεται σε μαθητές/μαθήτριες: ΣΤ´ Δημοτικού  Διάρκεια στο τρίμηνο:  έως 8 εργαστήρια /12 ώρες | |
|  | | |  |  | |
| **Περιγραφή**  Η Σχολική Διαμεσολάβηση είναι μία πρακτική ειρηνικής επίλυσης των σχολικών συγκρούσεων η οποία εφαρμόζεται με το διάλογο, την ενσυναίσθηση και την ενεργητική ακρόαση εντός του σχολικού πλαισίου. Μία ομάδα μαθητών/τριών εκπαιδεύεται και λειτουργούν ως διαμεσολαβητές/τριες ανάμεσα σε παιδιά που έχουν συγκρουστεί.  Στόχος:  Μέσα από βιωματικές ασκήσεις και διαδραστικά παιχνίδια θα γίνει:   * Προσέγγιση της επικοινωνίας δίχως βία, με σεβασμό, διάλογο και ενσυναίσθηση. * Ενεργοποίηση της συνεργασίας, της ενεργητικής ακρόασης και της αποδοχής της διαφορετικότητας. * Ανάπτυξη δεξιοτήτων, αναγνώρισης και διαχείρισης περιστατικών ενδοσχολικής βίας. * Αναλυτική επεξεργασία των 4 βημάτων της σχολικής διαμεσολάβησης, προσομοίωση παραδειγμάτων σχολικών συγκρούσεων και επίλυσής τους με τη διαμεσολάβηση. * Μη βίαιη επικοινωνία.   Βασικές θεματικές:   * Μορφές βίας και ορισμός * Διεκδίκηση ορίων * Επικοινωνία δίχως βία * Γλώσσα της καμηλοπάρδαλης (Marshall Rosenberg) * Συναισθήματα κι ανάγκες * Διάλογος και σεβασμός * Αποδοχή της διαφορετικότητας  **Στοχευόμενες δεξιότητες** Δεξιότητες-Κύκλος 1: Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration)  Δεξιότητες-Κύκλος 2: Aυτομέριμνα, Ανθεκτικότητα, Ενσυναίσθηση και ευαισθησία, Κοινωνικές Δεξιότητες, Πολιτειότητα, Προσαρμοτικότητα  Δεξιότητες-Κύκλος 3: Ψηφιακός γραμματισμός  Δεξιότητες -Κύκλος 4: Επίλυση προβλημάτων **Δραστηριότητες** Επισημαίνεται ότι το πρόγραμμα και το εκπαιδευτικό-επιμορφωτικό υλικό, το όποιο απευθύνεται σε εκπαιδευτικούς και σε μαθητές/τριες, βασίζεται σε σαφή μεθοδολογία, τη Σχολική Διαμεσολάβηση, και προσαρμόζεται ανάλογα με τις ανάγκες και τα πολιτισμικά χαρακτηριστικά του εκάστοτε σχολικού περιβάλλοντος. Προτείνεται στο τέλος κάθε εργαστηρίου ανατροφοδότηση των συμμετεχόντων σε σχέση με αυτά που έπραξαν και βίωσαν. Ενδεικτικά, παρατίθενται οι ακόλουθες δραστηριότητες ανά εργαστήριο:  1ο εργαστήριο (2 εβδομάδες): Ενημέρωση για την σχολική διαμεσολάβηση, ορισμός, προϋποθέσεις, απορίες, ανάλυση της διαδικασίας, θεωρητική προσέγγιση. Συμπλήρωση συνημμένου ερωτηματολόγιου προς μαθητές/τριες για διερεύνηση των μορφών ενδοσχολικής βίας και των αναγκών των μαθητών/τριων της σχολικής μονάδας για την κατάλληλη προσαρμογή των δραστηριοτήτων του προγράμματος. Πραγματοποιούνται οι βιωματικές και διαδραστικές ασκήσεις : 1, 2 και 3 *“*Γ*1η συνάντηση Α ομάδα”* (παραπομπή σε σχετικό συνημμένο αρχείο):  Στο 1ο εργαστήριο διανέμεται σε όλες κι όλους από τα συνημμένα :   * σχολική διαμεσολάβηση & 4 βήματα * από τις σημειώσεις 1 (σελ.1-10) * από την θεωρία (σελ.1-5) * οι δύο αφίσες αναρτώνται σε κοινή θέα   2ο εργαστήριο (2 εβδομάδες): Ανάλυση και βιωματική προσέγγιση των 4 βημάτων στης σχολικής διαμεσολάβησης, αφίσες, διαδραστικά παιχνίδια γνωριμίας και ενδυνάμωσης της ομάδας των διαμεσολαβητών και διαμεσολαβητριών, σύσφιξη σχέσεων μελών. Πραγματοποιούνται από το συνημμένο αρχείο “*Γ2η συνάντηση Α ομάδα”***,** οι βιωματικές και διαδραστικές ασκήσεις: 3-12 (για εμπιστοσύνη, δέσιμο ομάδας, ενεργητική ακρόαση, αντικειμενική παρατήρηση, σεβασμό, διερεύνηση γεγονότος).  3ο εργαστήριο (2 εβδομάδες): Βιωματική προσέγγιση της έννοιας του σεβασμού, της ενσυναίσθησης, του διαλόγου και της ενεργητικής ακρόασης. Πραγματοποιούνται από το συνημμένο “*4η επιμ. ΚΕΔΕ”*όλες οι βιωματικές και διαδραστικές ασκήσεις (εκτός από αυτήν με τη βαλίτσα που έχει πραγματοποιηθεί στο πρώτο εργαστήριο).  4ο εργαστήριο (2 εβδομάδες) Διαδραστική και βιωματική επεξεργασία των βημάτων της σχολικής διαμεσολάβησης, της ανατροφοδότησης, της περίληψης του προβλήματος, της διατύπωσης αιτήματος προς επίλυση. Πραγματοποιούνται από το συνημμένο “*5η επιμ. ΚΕΔΕ”*οι βιωματικές και διαδραστικές ασκήσεις: 1, 2 , 3 και 5.  5ο εργαστήριο (2 εβδομάδες): Προσομοίωση σχολικής διαμεσολάβησης, παραδείγματα συγκρούσεων προς επίλυση, συζήτηση προβλημάτων που αντιμετώπισαν οι διαμεσολαβητές κι οι διαμεσολαβήτριες. Πραγματοποιούνται από το συνημμένο “*Γ 1η συνάντηση, Α ομάδα”*οι βιωματικές και διαδραστικές ασκήσεις: 10 και 11. Από το συνημμένο “*Γ 2η συνάντηση, Β ομάδα”*οι βιωματικές και διαδραστικές ασκήσεις: 4 - 11.  6ο εργαστήριο (2 εβδομάδες): Διάχυση της σχολικής διαμεσολάβησης σε όλο το σχολείο, ενημέρωση σχολικού περιβάλλοντος, γονέων και κηδεμόνων, συνεργασία με φορείς.  Από τα συνημμένα διανέμεται το υλικό με τους αρμόδιους φορείς, η θεωρία της διαμεσολάβησης και οργανώνονται προβολές σχετικών ταινιών/βίντεο και συζήτηση στο σχολείο με συμμετοχή μαθητριών/μαθητών, γονέων/κηδεμόνων και τοπικών φορέων.  7ο εργαστήριο (2 εβδομάδες): Εφαρμογή σε πραγματικά γεγονότα σχολικού εκφοβισμού και επίλυσής τους. Έκδοση σχολικής εφημερίδας για τη σχολική διαμεσολάβηση, προβολή ταινιών με ανάλογο θέμα, συζητήσεις σε όλο το σχολείο ανά τμήμα.  8ο εργαστήριο (2 εβδομάδες): Αξιολόγηση του προγράμματος σε όλο το σχολείο, ανατροφοδότηση της ομάδας της διαμεσολάβησης καθώς και των διαμεσολαβούμενων.  Συνέντευξη διαμεσολαβητριών και διαμεσολαβητών, διαμεσολαβούμενων, καθηγητριών /των, γονέων και όσων παιδιών ενεπλάκησαν στη διαμεσολάβηση από διαφορετικούς ρόλους .  Αναλυτικές οδηγίες και περιγραφή των δραστηριοτήτων περιέχονται στον σχετικό συνημμένο οδηγό *«σχολική διαμεσολάβηση και 4 βήματα»*, στο *«χρονοδιάγραμμα»* του προγράμματος και στις *«σημειώσεις\_επικοινωνία δίχως βία»*. Επίσης, παρέχονται παραδείγματα εφαρμογής του προγράμματος, καθώς και τελικά προϊόντα/παραγωγή οπτικοακουστικού υλικού από μαθήτριες/τες (παραπομπή σε σχετικό συνημμένο αρχείο “ *εφαρμογές του προγράμματος*)”. **Προσαρμογές για εμποδιζόμενους μαθητές**Δεν παρέχονται προσαρμογές**Επέκταση** Eκδηλώσεις σε συνεργασία με συλλόγους γονέων και κηδεμόνων, με τοπικούς συλλόγους, με πολιτιστικές και αθλητικές ομάδες και προβολή των αποτελεσμάτων της σχολικής διαμεσολάβησης με έκδοση σχολικής εφημερίδας, σχολικών προβολών ταινιών και συζητήσεων. **Αξιολόγηση** Η αποτίμηση/αξιολόγηση γίνεται με συνεντεύξεις (ανώνυμες) από παιδιά που έχουν δεχθεί διαμεσολάβηση και αν λύθηκε το πρόβλημά τους ή/και συνέντευξη με τους διαμεσολαβητές/τριες, τα παιδιά που έχουν συγκρουστεί, τους γονείς των εμπλεκομένων καθώς και τους/τις εκπαιδευτικούς. |  | | | **Σύνδεση με το Π.Σ:** Α/θμια: Κοινωνική και Πολιτική Αγωγή, Γλώσσα, Αισθητική Αγωγή  **Εκτυπώσιμο Υλικό:** -Ερωτηματολόγιο προς τους μαθητές/τριες (συνημμένο αρχείο word) - αφίσες: σχολική διαμεσολάβηση και γλώσσα της καμηλοπάρδαλης (συνημμένες εικόνες png)  - Εκτυπώσιμη λίστα με φορείς για την προάσπιση και την προαγωγή των δικαιωμάτων του παιδιού **Απαραίτητοι Σύνδεσμοι -****Οπτικοακουστικό υλικό**  Βίντεο (παραπομπή σε φάκελο *«εφαρμογές του προγράμματος»* →  *Γ΄ 2η συναντ.. Α ομάδα* /  *Γ΄2η συν. Β΄όμ.* και *λινκ βίντεο β ( συνημμένα αρχεία word)* **Διαδραστικό υλικό -****Υποστήριξη εκπαιδευτικού** Πληροφορίες υποβάθρου: *θεωρία-βιβλιογραφία*  (συνημμένο αρχείο word)  Οδηγός:   1. *σχολική διαμεσολάβηση και 4 βήματα* ( συνημμένο αρχείο word) 2. *χρονοδιάγραμμα\_σχολική διαμεσολάβηση* (συνημμένο αρχείο word) 3. *σημειώσεις\_επικοινωνία δίχως βία* (συνημμένο αρχείο word) και 4. φάκελος- *εφαρμογές του προγράμματος*   Επιμόρφωση από εξειδικευμένο εκπρόσωπο (π.χ. ημερίδα διάρκειας 8 ωρών) ως προς την σχολική διαμεσολάβηση και τα συγκεκριμένα βήματα εφαρμογής της. Θα πραγματοποιηθεί με τις  συνημμένες ασκήσεις και θεωρία, με εργασίες, με ερευνητικά δεδομένα που θα συλλέξουν και με  βιωματικό τρόπο, ώστε να αναπτύξουν την ενσυναίσθησή τους.  Φυσική παρουσία  Ο φορέας μπορεί να υποστηρίξει με παρουσία εκπαιδευτή στις εκπαιδευτικές περιοχές του Νομού Αττικής και τα Σαβ/κα και σε νομούς εντός 300 χιλιομέτρων από την Αθήνα. |